આજે અમારી મુખ્ય ત્રણ શેરીઓમાં નવા રોડ ન બનેલ હોવાના લીઘે વાહન પસાર કરવુ મુશ્કેલ બન્યુ છે. આજુ-બાજુની શેરીઓમાં ઉંચા નવા રોડ બનેલ હોવાથી ચોમાસાની સીઝનમાં આ ત્રણેય શેરીમાં પાણી ભરાશે જેથી લોકોને ચાલીને નિકળવું પણ મુશ્કેલભર્યુ રહેશે. આ ત્રણેય શેરીમાં ભુર્ગભ ગટરના ચારેક ફૂટ ઉંડા ખાડાઓ પણ ખોદીને ખુલ્લા મુકી દેતા તેમાં ખાબકવાના અકસ્માતો થયા છે. રોડ બનાવવા અંગે બે દિવસ પહેલા મહિલા પ્રમુખને પણ રજુઆત કરેલ હોવા છતાં કોઇ કાર્યવાહી શરૂ થઇ નથી. તો મ્યુની.એન્જી. ગ્રાંટ ન હોવાનું કારણ આગળ ઘરી હાલમાં રોડ નહીં બને તેવું જણાવી રહયા છે. તો ચોમાસુ સક્રીય થાય તે પહેલા ત્રણેય શેરીઓમાં રોડ નવા બનાવવામાં નહી આવે તો ગાંઘી ચિંઘ્યા માર્ગે આંદોલન કરવાની ફરજ પડશે તેવી ચીમકી આપેલ હતી.